section_heading: Životopis
paragraph_text: Clapton pjesmu "After Midnight" uvrštava na svoj prvi album, koja postaje hit što je Caleu uvelike financijski omogućilo snimanje i izlazak na tržište njegovog prvog albuma Naturally, krajem 1971. i početkom 1972. Ovim albumom Cale je utemeljio svoj gitarski stil i vokalni izraz koji će obilježiti većinu njegovih albuma. Osim pjesme "After Midnight", na albumu su se nalazile i dvije uspješne pjesme: "Call Me the Breeze" koju su obradili mnogi glazbenici, između ostaloga Lynyrd Skynyrd i Johnny Cash, te "Crazy Mama". Iste godine na tragu prvog albuma snima i drugi album Really, obilježen južnjačkim country bluesom.